Diari Oficial de la Generalitat Valenciana


Sumari del DOGV 9018, del 11-02-2021 (2021/1217)

RESOLUCIÓ de 9 de febrer de 2021, de la Conselleria de Participació, Transparència, Cooperació i Qualitat Democràtica, per la qual es modifica la Resolució de 23 de desembre de 2020, per la qual es convoca la concessió de subvencions durant els exercicis 2021-2022, destinades a actuacions sobre exhumació i identificació de víctimes desaparegudes durant la Guerra Civil i la dictadura.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9018

Data del DOGV
:   11-02-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/1217


Data del document
:   09-02-2021

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

RESOLUCIÓ de 9 de febrer de 2021, de la Conselleria de Participació, Transparència, Cooperació i Qualitat Democràtica, per la qual es modifica la Resolució de 23 de desembre de 2020, per la qual es convoca la concessió de subvencions durant els exercicis 2021-2022, destinades a actuacions sobre exhumació i identificació de víctimes desaparegudes durant la Guerra Civil i la dictadura. [2021/1217]  
  
  
En data 29 de desembre de 2020, es publica en el Diari Oficial de la Generalitat Valenciana número 8985 la Resolució de 23 de desembre de 2020, de la Conselleria de Participació, Transparència, Cooperació i Qualitat Democràtica, per la qual es convoca la concessió de subvencions durant els exercicis 2021-2022, destinades a actuacions sobre exhumació i identificació de víctimes desaparegudes durant la Guerra Civil i la dictadura, que estableix en el punt resolutiu seté que el termini de presentació de sol·licituds finalitza el 15 de febrer de 2021.  
D'altra banda, l'objecte de les subvencions és el finançament de projectes destinats a la realització d'actuacions de localització, verificació, delimitació de fosses, exhumació, identificació, custòdia i reinhumació de víctimes desaparegudes durant la Guerra Civil i la dictadura franquista en fosses situades al territori de la Comunitat Valenciana, en el marc del que es disposa en la Llei 14/2017, de 10 de novembre, de memòria democràtica i per a la convivència de la Comunitat Valenciana.  
  
Entre les obligacions de les administracions públiques està la de facilitar la cerca dels desapareguts de la Guerra Civil i de la dictadura, i davant la dificultat que comporta el procés d'intervenció en fosses comunes, es fa necessari ampliar la tipologia de fosses que poden ser exhumades amb càrrec a la present convocatòria.  
Per tot això, de conformitat amb el que es disposa en l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i a proposta de la Direcció General de Qualitat Democràtica, Responsabilitat Social i Foment de l'Autogovern, resolc:  
  
Únic  
Es modifiquen el punt resolutiu seté i els apartats 1 i 2 del punt resolutiu desé, de la Resolució de 23 de desembre de 2020, per la qual es convoca la concessió de subvencions durant els exercicis 2021-2022, destinades a actuacions sobre exhumació i identificació de víctimes desaparegudes durant la Guerra Civil i la dictadura (DOGV 8589, 29.12.2020), en els següents termes:  
  
«Seté. Termini de presentació de les sol·licituds  
El termini per a la presentació de sol·licituds per a les ajudes convocades mitjançant la present convocatòria s'inicia el 15 de gener i finalitza el 15 de març de 2021.  
L'incompliment de l'esmentat termini donarà lloc a la inadmissió a tràmit de la sol·licitud.  
  
Desé. Criteris per a determinació de la quantia individualitzada de la subvenció  
1. Els criteris per a determinar la quantia individualitzada de la subvenció que corresponga a cada projecte es calcularà d'acord amb les actuacions a realitzar en cada fossa en funció dels preus que s'individualitzaran en les sol·licituds per a cadascuna de les activitats que poden ser objecte de subvenció:  
- localització, verificació i delimitació de fosses  
- exhumació i identificació  
- custòdia i reinhumació  
- altres despeses.  
2. L'import de les subvencions en cap cas podrà ser de tal quantia que, aïlladament o en concurrència amb altres subvencions, per a la mateixa finalitat, supere el cost de l'activitat subvencionada.»  
  
Contra aquesta resolució, que posa fi a la via administrativa, es podrà interposar, amb caràcter potestatiu, un recurs de reposició davant de la persona titular de la conselleria amb competències en matèria de memòria democràtica, en el termini d'un mes a comptar des de l'endemà de la publicació, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament, un recurs contenciós administratiu en el termini de dos mesos comptats des de l'endemà de la publicació d'aquesta resolució, de conformitat amb el que s'estableix en els articles 10 i 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que les entitats interessades puguen presentar qualsevol altre recurs que estimen pertinent.  
  
València, 9 de febrer de 2021.- La consellera de Participació, Transparència, Cooperació i Qualitat Democràtica: Rosa Pérez Garijo.